CELEX: 32015D1332
Language: fi
Date: 2015-07-31 00:00:00
Title: Neuvoston täytäntöönpanopäätös (YUTP) 2015/1332, annettu 31 päivänä heinäkuuta 2015, Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun päätöksen 2011/486/YUTP täytäntöönpanosta

1.8.2015   
            
            
               FI
            
            
               Euroopan unionin virallinen lehti
            
            
               L 206/31
            
         NEUVOSTON TÄYTÄNTÖÖNPANOPÄÄTÖS (YUTP) 2015/1332,
   annettu 31 päivänä heinäkuuta 2015,
   Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä annetun päätöksen 2011/486/YUTP täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 31 artiklan 2 kohdan,
   ottaa huomioon Afganistanin tilanteen johdosta tiettyihin henkilöihin, ryhmiin, yrityksiin ja yhteisöihin kohdistettavista rajoittavista toimenpiteistä 1 päivänä elokuuta 2011 annetun neuvoston päätöksen 2011/486/YUTP (1) ja erityisesti sen 5 artiklan ja 6 artiklan 1 kohdan,
   sekä katsoo seuraavaa:
   
               (1)
            
            
               Neuvosto hyväksyi 1 päivänä elokuuta 2011 päätöksen 2011/486/YUTP.
            
         
               (2)
            
            
               Yhdistyneiden kansakuntien turvallisuusneuvoston päätöslauselman 1988 (2011) 30 kohdan nojalla perustettu YK:n turvallisuusneuvoston komitea teki 23 päivänä syyskuuta 2014 ja 27 päivänä maaliskuuta 2015 muutoksia luetteloon henkilöistä, ryhmistä, yrityksistä ja yhteisöistä, joihin kohdistetaan rajoittavia toimenpiteitä.
            
         
               (3)
            
            
               Päätöksen 2011/486/YUTP liite olisi näin ollen muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 2011/486/YUTP liite tämän päätöksen liitteen mukaisesti.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.
   
      Tehty Brysselissä 31 päivänä heinäkuuta 2015.
      
         
            Neuvoston puolesta
         
         
            Puheenjohtaja
         
         J. ASSELBORN
      
   
   
      (1)  EUVL L 199, 2.8.2011, s. 57.
   
      LIITE
      
                  I
               
               
                  Lisätään päätöksen 2011/486/YUTP liitteessä olevaan luetteloon seuraavat merkinnät:
                  A.   Talebania lähellä olevat henkilöt
                  
                           
                              1.
                           
                           
                              
                                 Abdul Basir Noorzai (alias:
                                 a) Haji Abdul Basir b) Haji 'Abd Al-Basir c) Haji Basir Noorzai d) Abdul Baseer e) Abdul Basir).
                              
                                 Arvonimi: Haji. Osoite: Chaman, Baluchistanin maakunta, Pakistan. Syntymäaika: a) 1965, b) 1960, c) 1963. Syntymäpaikka: Baluchistanin maakunta, Pakistan. Kansalaisuus: Afganistan. Passin nro: Pakistanin passi nro AA3829182. Henkilötunnus: Pakistanin henkilötunnus 5420124679187. Muita tietoja: Omistaa Haji Basir and Zarjmil Company Hawalan, joka tarjoaa rahoituspalveluja alueella toimiville talebaneille. YK nimennyt:27.3.2015.
                              Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                              Abdul Basir Noorzai merkittiin luetteloon 27. maaliskuuta 2015 päätöslauselman 2160 (2014) 2 kohdan nojalla, koska hän on osallistunut luetteloon merkittyjen ja muiden Talebania lähellä olevien, Afganistanin rauhan, vakauden ja turvallisuuden vaarantavien henkilöiden, ryhmien, yritysten ja yhteisöjen tekojen tai toiminnan rahoittamiseen, suunnitteluun, avustamiseen, valmisteluihin tai toteuttamiseen yhdessä niiden kanssa tai niiden nimissä tai puolesta taikka niitä tukien ja muulla tavoin niiden tekoja tai toimintaa kannattaen.
                              Lisätiedot:
                              Haji Abdul Basir, jäljempänä ’Basir’, omistaa Haji Basir and Zarjmil Company Hawalan ja johtaa sitä. Basirilla on ollut valtuudet jakaa rahaa talebaneille, ja useiden viime vuosien aikana Basir on jakanut tuhansia dollareita Hawala-yrityksensä kautta alueella toimiville Talebanin jäsenille. Basir on rahoittanut talebanien toimintaa Hawala-yrityksensä kautta, siirtänyt rahaa talebanien heimovanhimmille ja edesauttanut tiedonantajina toimivien talebanien matkustamista.
                              Vuodesta 2012 Basiria on pidetty talebanien vanhempien johtajien pääasiallisena rahanvaihtajana. Vuonna 2010 Basir myös pyysi lahjoituksia talebaneille ulkomailla Japanissa, Yhdistyneissä arabiemiirikunnissa ja Singaporessa asuvilta pakistanilaisilta ja afganistanilaisilta.
                           
                        B.   Talebania lähellä olevat yhteisöt ja muut ryhmät sekä yritykset
                  
                           
                              1.
                           
                           
                              
                                 Haji Basir and Zarjmil Company Hawala (alias:
                                 a) Haji Bashir and Zarjmil Hawala Company b) Haji Abdul Basir and Zar Jameel Hawala c) Haji Basir Hawala d) Haji Baseer Hawala e) Haji Abdul Basir Exchange Shop f) Haji Basir and Zarjamil Currency Exchange g) Haji Zar Jamil, Haji Abdul Baseer Money Changer.
                              
                                 Osoite: a) Haarakonttori 1: Sanatan (myös Sanatin) Bazaar, Sanatan Bazaar Street, lähellä Trench (myös Tranch) Roadia, Chaman, Baluchistanin maakunta, Pakistanb) Haarakonttori 2: Quetta, Pakistan c) Haarakonttori 3: Lahore, Pakistan d) Haarakonttori 4: Peshawar, Pakistan e) Haarakonttori 5: Karachi, Pakistan f) Haarakonttori 6: Islamabad, Pakistan g) Haarakonttori 7: Kandaharin maakunta, Afganistan h) Haarakonttori 8: Heratin maakunta, Afganistan i) Haarakonttori 9: Helmandin maakunta, Afganistan j) Haarakonttori 10: Dubai, Yhdistyneet arabiemiirikunnat k) Haarakonttori 11: Iran. Muita tietoja: a) Vanhempien talebanjohtajien käyttämä rahapalvelujen tarjoaja alueen talebankomentajille tehtäviä varainsiirtoja varten b) Abdul Basir Noorzain omistuksessa. YK nimennyt:27.3.2015.
                              Lisätietoja, jotka on saatu pakotekomitean toimittamasta selostuksesta luetteloon merkitsemisen perustelemiseksi:
                              Haji Basir and Zarjmil Company Hawala merkittiin luetteloon 27. maaliskuuta 2015 päätöslauselman 2160 (2014) 2 kohdan nojalla, koska se on osallistunut luetteloon merkittyjen ja muiden Talebania lähellä olevien, Afganistanin rauhan, vakauden ja turvallisuuden vaarantavien henkilöiden, ryhmien, yritysten ja yhteisöjen tekojen tai toiminnan rahoittamiseen, suunnitteluun, avustamiseen, valmisteluihin tai toteuttamiseen yhdessä niiden kanssa tai niiden nimissä tai puolesta taikka niitä tukien ja muulla tavoin niiden tekoja tai toimintaa kannattaen.
                              Lisätiedot:
                              Haji Basir and Zarjmil Company Hawala, jäljempänä ’Basir Zarjmil Hawala’, joka toimii Chamanissa, Baluchistanin maakunnassa, Pakistanissa, on Abdul Basir Noorzain omistuksessa. Se jakaa rahaa alueella oleville Talebanin jäsenille. Alueen vanhemmat talebanjohtajat ovat pitäneet suosituimpana vaihtoehtona rahan siirtämistä talebankomentajille Basir Zarjmil Hawalan ja Haji Khairullah Haji Sattar Money Exchangen kautta.
                              Vuonna 2013 Basir Zarjmil Hawala jakoi tuhansia dollareita alueen talebankomentajille helpottaen Talebanin toiminnan rahoittamista. Vuonna 2012 Basir Zarjmil Hawala suoritti tuhansien dollarien edestä liiketoimia, jotka liittyivät Talebanille tarkoitettuihin aseisiin ja muihin sen toimintakuluihin.
                           
                        
            
                  II
               
               
                  Poistetaan päätöksen 2011/486/YUTP liitteessä olevasta luettelosta seuraava merkintä:
                  A.   Talebania lähellä olevat henkilöt
                  
                           
                              121.
                           
                           
                              Sangeen Zadran Sher Mohammad